Изменения в Устав зарегистрированы

в Управлении Министерства юстиции

Российской Федерации

по Республике Татарстан

«23» марта 2020 года

Государственный регистрационный

№ RU165300002020001

|  |  |
| --- | --- |
| **РЕСПУБЛИКА ТАТАРСТАН**  **С О В Е Т**  **Нижнекамского муниципального района**  423570, г.Нижнекамск, пр.Строителей,12  тел./факс (8555) 41-70-00 | **ТАТАРСТАН РЕСПУБЛИКАСЫ**  **Түбән Кама муниципаль районы**  **С О В Е Т Ы**  423570, Түбән Кама шәһәре, Төзүчеләр пр., 12  тел./факс (8555) 41-70-00 |
|  |  |
| **Р Е Ш Е Н И Е** | **К А Р А Р** |
| **№ 16** | **2020 елның 21 феврале** |

Татарстан Республикасы «Түбән Кама муниципаль районы» муниципаль берәмлеге Уставына үзгәрешләр һәм өстәмәләр кертү турында

«Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 28, 44 статьялары, «Татарстан Республикасында җирле үзидарә турында» 2004 елның 28 июлендәге 45-ТРЗ номерлы Татарстан Республикасы Законының 7 статьясы, Татарстан Республикасы «Түбән Кама муниципаль районы» муниципаль берәмлеге Уставының 92, 93, 94 статьялары нигезендә, Түбән Кама муниципаль районы Советының «Татарстан Республикасы Түбән Кама муниципаль районы муниципаль берәмлеге Уставына үзгәрешләр һәм өстәмәләр кертү турында» карары проекты буенча гавами тыңлаулар нәтиҗәләрен игътибарга алып, Түбән Кама муниципаль районы Советы

КАРАР БИРӘ:

1. Түбән Кама муниципаль районы Советының 2014 елның 18 февралендәге 5 номерлы карары (2015 елның 27 апрелендәге 25 номерлы, 2016 елның 14 апрелендәге 19 номерлы, 2017 елның 24 гыйнварындагы 2 номерлы, 2018 елның 17 маендагы 36 номерлы, 2019 елның 13 февралендәге 7 номерлы Түбән Кама муниципаль районы Советы карарлары редакциясендә) белән расланган Татарстан Республикасы «Түбән Кама муниципаль районы» муниципаль берәмлеге Уставына кушымта нигезендә үзгәрешләр һәм өстәмәләр кертергә.

2. Әлеге карар гамәлдәге законнарда билгеләнгән тәртиптә үз көченә керә.

3. Түбән Кама муниципаль районы Башлыгына (А.Р.Метшин) әлеге карарны гамәлдәге законнарда билгеләнгән тәртиптә дәүләт теркәвен үткәрүгә җибәрергә.

4. Әлеге карарның үтәлешен контрольдә тотуны җирле үзидарә, регламент һәм хокук тәртибе мәсьәләләре буенча даими комиссиягә йөкләргә.

Түбән Кама муниципаль районы

Башлыгы А.Р.Метшин

Түбән Кама муниципаль районы Советының

2020 елның 21 февралендәге

16 номерлы карарына

кушымта

**Татарстан Республикасы «Түбән Кама муниципаль районы» муниципаль берәмлеге Уставына үзгәрешләр һәм өстәмәләр**

1. **«Районның җирле әһәмияттәге мәсьәләләре» 6 статьясында** 1 өлешнең 8 пуктында «хокуклар» сүзеннән соң «төп аз санлы халыкларның һәм башкаларның» сүзләрен өстәргә.

2. **«Район составына керүче авыл җирлекләре территориясендә районның җирле үзидарә органнары тарафыннан хәл ителә торган җирле әһәмияттәге мәсьәләләр» 6.1 статьясында** 1 өлешнең 12 пунктында «территория, бирү» сүзләреннән соң «җирлек чикләрендә урнашкан җир кишәрлегенең шәһәр төзелеше планы, бирү» сүзләрен өстәргә; «Россия Федерациясе гражданлык законнары нигезендә үз белдегең белән корылган корылманы сүтү турында карар, җирдән файдалану һәм төзелеш кагыйдәләре белән, территорияне планлаштыру документлары яисә федераль законнарда билгеләнгән капиталь төзелеш объектлары параметрларына мәҗбүри таләпләр белән билгеләнгән үз белдегең белән корылган корылманы сүтү яки аны рөхсәт ителгән төзелеш, капиталь төзелеш объектларын үзгәртеп кору чик параметрларына яраштыру турында карар кабул итү (алга таба - билгеләнгән таләпләргә туры китерү)» сүзләрен төшереп калдырырга.

3. **«Район Советы депутаты, җирле үзидарәнең сайланулы органы әгъзасы, җирле үзидарәнең сайланулы вазыйфаи заты, муниципаль вазыйфаны биләп торучы башка зат статусы» 27 статьясында:**

а) 4 өлешне түбәндәге редакциядә бәян итәргә: «4. Депутат, җирле үзидарәнең сайланулы органы әгъзасы, җирле үзидарәнең сайланулы вазыйфаи заты «Ришвәтчелеккә каршы тору турында» 2008 елның 25 декабрендәге 73-ФЗ номерлы Федераль законда һәм башка федераль законнарда билгеләнгән йөкләмәләрне башкарырга, чикләүләрне, тыюларны үтәргә тиеш. Депутат, җирле үзидарәнең сайланулы органы әгъзасы, җирле үзидарәнең сайланулы вазыйфаи заты вәкаләтләре «Ришвәтчелеккә каршы тору турында» 2008 елның 25 декабрендәге 273-ФЗ номерлы Федераль законда, «Дәүләт вазыйфаларын биләүче затларның һәм башка затларның чыгымнарының керемнәренә туры килүен тикшереп тору турында» 2012 елның 3 декабрендәге 230-ФЗ номерлы Федераль законда, «Аерым категория затларга Россия Федерациясе территориясеннән читтә урнашкан чит ил банкларында счетлар (кертемнәр) ачуны һәм аларны саклауны, кулда булган акчаны һәм кыйммәтле әйберләрне саклауны, чит ил финанс инструментларына ия булуны һәм (яки) алардан файдалануны тыю турында» 2013 елның 7 маендагы 79-ФЗ номерлы Федераль законда, әгәр башкасы «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законда каралмаган булса, билгеләнгән чикләүләрне, тыюларны, йөкләмәләрне үтәмәгән очракта, вакытыннан алда туктатыла;

б) 4.2. өлешенә «җирле үзидарәнең сайланулы вазыйфаи заты» сүзләреннән соң «яки күрсәтелгән затларга карата башка җаваплылык чараларын куллану» сүзләрен өстәргә;

в) түбәндәге эчтәлекле 4.3-1 өлешне өстәргә: «4.3-1. Үз керемнәре, чыгымнары, мөлкәте һәм мөлкәти характердагы йөкләмәләре турында, шулай ук хатынының (иренең) һәм балигъ булмаган балаларының керемнәре, чыгымнары, мөлкәте һәм мөлкәти характердагы йөкләмәләре турында дөрес һәм тулы булмаган белешмәләр биргән депутатка, җирле үзидарәнең сайланулы органы әгъзасына, җирле үзидарәнең сайланулы вазыйфаи затына, әгәр дә бу мәгълүматларны бозып күрсәтү мөһим түгел икән, түбәндәге җаваплылык чаралары кулланылырга мөмкин:

1) кисәтү;

2) депутатны, җирле үзидарәнең сайланулы органы әгъзасын, аның вәкаләтләре вакыты беткәнче, район Советында, җирле үзидарәнең сайлау органында вазыйфа биләүдән мәхрүм итү белән район Советында, җирле үзидарәнең сайланулы органындагы вазыйфадан азат итү;

3) аның вәкаләтләре вакыты беткәнчегә кадәр, даими нигездә вәкаләтләрен гамәлгә ашыру хокукыннан мәхрүм итү белән даими нигездә вәкаләтләрне гамәлгә ашырудан азат итү;

4) үз вәкаләтләре тәмамланганчы район Советында, җирле үзидарәнең сайланулы органында вазыйфаларны биләүне тыю;

5) вәкаләтләр срогы тәмамланганчы, даими нигездә вәкаләтләрен үтәүне тыю.»;

г) түбәндәге эчтәлекле 4.3-2 өлеш өстәргә: «4.3-2. Депутатка, җирле үзидарәнең сайланулы органы әгъзасына, җирле үзидарәнең сайланулы вазыйфаи затына әлеге статьяның 4.3-1 өлешләрендә күрсәтелгән җаваплылык чараларын куллану турында карар кабул итү тәртибе Татарстан Республикасы Законы нигезендә муниципаль хокукый акт белән билгеләнә.»;

д) 7 өлешнең 1-4 п. п. түбәндәге редакциядә бәян итәргә:

«1) эшмәкәрлек эшчәнлеге белән шәхсән яки ышанычлы затлар аша шөгыльләнергә;

2) түбәндәге очраклардан тыш, коммерция яки коммерцияле булмаган оешма белән идарә итүдә катнашырга:

а) сәяси партия, һөнәри берлек органы, шул исәптән җирле үзидарә органы, муниципаль берәмлекнең сайлау комиссиясе аппаратында төзелгән беренчел профсоюз оешмасының сайланулы органы идарәсендә түләүсез нигездә катнашу, башка иҗтимагый оешманың, торак, торак-төзелеш, гараж кооперативларының, күчемсез милек милекчеләре ширкәтенең гомуми җыелышында яки съездында (конференция) катнашу;

б) Татарстан Республикасы Законында билгеләнгән тәртиптә Татарстан Республикасы Президентына (Татарстан Республикасы Премьер-министрына) алдан хәбәрнамә җибәреп, коммерцияле булмаган оешма белән идарә итүдә (сәяси партия, һөнәри берлек органы, шул исәптән җирле үзидарә органы, муниципаль берәмлекнең сайлау комиссиясе аппаратында төзелгән беренчел профсоюз оешмасының сайланулы органы идарәсендә, башка иҗтимагый оешманың, торак, торак-төзелеш, гараж кооперативларының, күчемсез милек милекчеләре ширкәтенең гомуми җыелышында яки съездында (конференция) катнашудан тыш) түләүсез нигездә катнашу;

в) Татарстан Республикасы муниципаль берәмлекләре советында, башка муниципаль берәмлекләрнең берләшмәләрендә, шулай ук аларның идарә органнарында муниципаль берәмлек мәнфәгатьләрен түләүсез тәкъдим итү;

г) муниципаль берәмлек исеменнән оешманы гамәлгә куючы вәкаләтләрен гамәлгә ашыру тәртибен яисә муниципаль милектә булган акцияләр (устав капиталындагы өлешләр) белән идарә итү тәртибен билгели торган муниципаль хокукый актлар нигезендә, муниципаль берәмлек гамәлгә куючы (акционер, катнашучы) булган оешманың идарә органнарында һәм ревизия комиссиясендә муниципаль берәмлек мәнфәгатьләрен түләүсез нигездә тәкъдим итү;

д) федераль законнарда каралган башка очраклар;

3) башка түләүле эшчәнлек белән шөгыльләнергә, мөгаллимлек, фәнни һәм башка иҗади эшчәнлектән тыш. Шул ук вакытта мөгаллимлек, фәнни һәм башка иҗади эшчәнлек бары тик чит ил дәүләтләре, халыкара һәм чит ил оешмалары, чит ил гражданнары һәм гражданлыгы булмаган затлар акчалары хисабына гына финанслана алмый, әгәр Россия Федерациясенең халыкара шартнамәсендә яки Россия Федерациясе законнарында башкача каралмаган булса;

4) Россия Федерациясенең халыкара шартнамәсендә яисә Россия Федерациясе законнарында башкасы каралмаган булса, идарә органнары, попечительләр яки күзәтчелек советлары, Россия Федерациясе территориясендә эшләүче чит ил коммерцияле булмаган хөкүмәтнеке булмаган оешмалар һәм аларның структур бүлекчәләре составына керергә.».

4**. «Яңа сайланган район Советы эшен оештыру» 29 статьясында** 1 өлешнең икенче җөмләсендә «Район Башкарма комитеты җитәкчесе» сүзләрен «Район Башлыгы урынбасары» сүзләренә алмаштырырга.

5. **«Район Советы компетенциясе» 30 статьясында** 1 өлешнең 3 пунктында «Россия Федерациясе субъектлары законнары белән» сүзләрен «Татарстан Республикасы законнары белән» сүзләренә алмаштырырга.

6. **«Район Башлыгы статусы» 39 статьясында** 4, 5, 7 өлешләрне үз көчләрен югалткан дип танырга.

7. **«Район Башлыгы урынбасарлары» 42 статьясында** 2, 8, 9 өлешләрне үз көчләрен югалткан дип танырга.

8. **«Башкарма комитет вәкаләтләре» 45 статьясында:**

а) 5 өлешнең 5.2 пунктын үз көчен югалткан дип танырга;

б) 6 өлешнең 6.2 пунктында «Россия Федерациясе субъекты» сүзләрен «Татарстан Республикасы» сүзләренә алмаштырырга;

в) 7 өлешнең 7.11 пунктын «хокуклар» сүзеннән соң «төп аз санлы халыкларның һәм башка халыкларның» сүзләрен өстәргә.

9. **«Район Башкарма комитеты җитәкчесе» 46 статьясында** 10 өлешендә «Россия Федерациясендә муниципаль хезмәт турында» 2007 елның 2 мартындагы 25-ФЗ номерлы Федераль закон» сүзләрен «Ришвәтчелеккә каршы тору турында» 2008 елның 25 декабрендәге 273-ФЗ номерлы Федераль закон» сүзләренә алмаштырырга.

10. **«Районның контроль–хисап палатасы» 53 статьясында** 4 өлешнең беренче җөмләсендә «ике» сүзен төшереп калдырырга;

11**. «Ышаныч югалуга бәйле рәвештә, муниципаль вазыйфаларны биләүче затларны эштән азат итү (вазыйфадан азат итү)» 68 статьясында** 1 өлешнең 2 пунктына «әгәр федераль законнарда башкача билгеләнмәгән булса» сүзләрен өстәргә.

12. **«Муниципаль хокукый актларны бастырып чыгару (халыкка җиткерү) һәм аларның үз көченә керү тәртибе» 76 статьясында** 6 өлештә «Район Башкарма комитеты җитәкчесе һәм аның урынбасарлары» сүзләрен «Район Башкарма комитеты җитәкчесе» сүзләренә алмаштырырга.

13. **«Район бюджеты» 83 статьясына** түбәндәге эчтәлекле 5 өлеш өстәргә: «5. Районда бюджет процессын хокукый җайга салу Россия Федерациясе Бюджет кодексы, Россия Федерациясе норматив хокукый актлары, Татарстан Республикасы Бюджет кодексы, Татарстан Республикасы норматив хокукый актлары, район Советы карары һәм башка муниципаль хокукый актлар белән расланган районның бюджет–финанс сәясәте турындагы нигезләмә белән гамәлгә ашырыла.

14. **84–91 статьяларны үз көчен югалткан дип танырга.**

15. **«Район Уставы проектын әзерләү һәм әлеге Уставка үзгәрешләр һәм өстәмәләр кертү тәртибе» 92 статьясында:**

а) 3 өлештә «Россия Федерациясе субъекты законнары» сүзләрен «Татарстан Республикасы законнары» сүзләренә алмаштырырга;

б) 4 өлешне яңа редакциядә бәян итәргә: «4. Район Уставы проекты буенча, әлеге Уставка үзгәрешләр һәм өстәмәләр кертү турында район Советы карары аларны район Советы сессиясендә карау алдыннан, әлеге Уставны шул норматив хокукый актларга туры китерү максатларында, Уставка үзгәрешләр Россия Федерациясе Конституциясе, федераль законнар, Татарстан Республикасы Конституциясе һәм Татарстан Республикасы законнары нигезләмәләрен төгәл кабатлау формасында гына кертелгән очрактан тыш, әлеге Уставның 16 статьясы нигезендә, гавами тыңлаулар үткәрелә.

16. **«Район Уставын кабул итү, әлеге Уставка үзгәрешләр һәм өстәмәләр кертү тәртибе» 93 статьясында** 4 өлешендә «, кагыйдә буларак,» сүзләрен төшереп калдырырга.

Түбән Кама муниципаль районы

Башлыгы урынбасары Э.Р.Долотказина